Worcester F 80 Distinctiones

192 Qui primus in hoc mundo penituit

Qui primus in hoc mundo penituit rectam formam penitendi tradidit. Legimus angelum peccasse, sed non penituisse. Immo culpam in mulierem intorsisse, Gen. 3[:6]. Legimus mulierem peccasse, sed non penituisse. Immo in serpentem culpam suam intorsisse. Legimus primogenitum hominis peccasse, set non penituisse. Ymmo de venia desperasse. [Gen. 4:13]: *Maior est*, *iniquitas mea,* etc. Qui ergo primus penituit, [Gen. 6:5-7], certe *Deus* qui *videns malitia hominum*, que fiebant *in terra,* *Penituit* et dixit *Delebo, inquit, hominem*, etc. Et vide formam *tactus dolore cordis intrinsecus* et precauens in futurum. *Delebo, inquit, hominem*, etc., *penitet me fecisse eos.* [Gen. 7:4]: *Pluam* quippe *quadraginta diebus et quadraginta noctibus*. Non quod penitudo cadat in Deum aut dolor cordis aut alia passio sicut nec furor qui ei attribuitur sed quia ad modum penitentis artificis deleuit[[1]](#footnote-1) opus quod fecit. Condiciones vere penitentis tangit cum dicit [Gen. 6:6]: *Tactus dolore cordis intrinsecus* et precauens in futurum. Penitentia secundum Ambrosium est preterita mala plangere et iterum plangenda mala non committere. Et requiritur de necessitate salutis quod hoc habeat saltem in proposito *tactus inquit dolore cordis intrinsecus*. Non requiritur hic necessitas capitis nec dolor ventis nec dolor dencium, nec dolor pedum, sed dolor mencium. Vnde dicit Dominus anime penitenti per prophetram, Mich. [4:10]: *Dole satage, filia Syon, quasi parturiens*.

¶ *Satage* est satis age, quia tactus dolor requiritur pro uno mortali quo maior esse non possit secundum speciem racio. Est quia dolor iste non est exterior sensibilis, sed interior

/fol. 283rb/

displicentia ita quod quam aliquando[[2]](#footnote-2) peccatori placebit modo tantum displiceat. Secundo numerus quadragesimus asscribitur tempori penitencie propter satisfaccionem pene. In cuius figura Moyses dicit, Deut. [9:25]: *Iacui coram Domino quadraginta diebus,[[3]](#footnote-3) quibus eum deprecabar, ne deleret vos* sicut *fuerat comminatus*. Vnde et ipse Moyses et Elyas et Christus quadraginta diebus ieiunauerant et subdit ibi *Glossa* hic Num. 9[:5]. Inducitur nobis ad preparandum animas ad esum corporis Christi.

¶ Tercio iste numerus congruit tempori penitencie propter consummacionem iusticie. In cuius figura legitur [3] Reg. [19:8]: quod Elyas *ambulauit in fortitudine cibi illius quadraginta diebus et quadraginta noctibus*. [Gen. 8:6]: Noe etiam post *quadraginta dies* diluuii *fenestram arche* apparuit signas per hoc secundum *Glossa*,id est, tanto tempore ieiunantibus et penitentibus celum posse aperiri.

¶ Item per tantum tempus populus Israel de Egipto liberatur, in deserto laborauit, pane celesti perfecerit que ad penitentiam requiruntur. Ipse peruenient ad omnimodam remissionem culpe et pene.

1. delevit ] *add.* ~~eos~~ F 80. [↑](#footnote-ref-1)
2. aliquano ] *add*. aliquando F 80. [↑](#footnote-ref-2)
3. diebus ] *add.* ~~et quadraginta noctibus~~ F 80. [↑](#footnote-ref-3)